Rie Yoshiyuki

Si Rie Yoshiyuki (吉行理恵, Yoshiyuki Rie, 8 Hulyo 1939 – 4 Mayo 2006) sarong Hapon na parasura, nobelista asin pararawitdawit.

 Biograpiya 
Namundag si Yoshiyuki sa Tokyo bilang ikatolong aki kan parasurat na si Eisuke Yoshiyuki asin kan saiyang agom na si Aguri, sarong bantog na beautician. Natapos niya an saiyang pag-adal sa departamento nin Literaturang Hapones sa Unibersidad nin Waseda

An enot niyang koleksyon nin rawitdawit na may titulong Aoi Heya  ipinublikar kan 1963. Kan 1967, an koleksyon  niyang rawitdawit na Yume no naka de na nagtao saiya kan Tamura Toshiko Prize. Sachiko Shibata Schierbeck; Marlene R. Edelstein (1994). Japanese Women Novelists in the 20th Century: 104 Biographies, 1900-1993. Museum Tusculanum Press. pp. 247–249. ISBN 978-87-7289-268-9.  Kan 1973, ipinublikar niya an saiyang halipot na osipon na Kioku no naka ni  manungod sa saiyang ama, na nagadan kan siya sarong taon pa sana.  Sinundan ini kan 1975 nin koleksyon nin halipot na mga osipon na may titulong  Otoko girai. 

An saiyang osipon na pang-aki na Mahōtsukai no kushan neko  an nagtao saiya kan Noma Children's Literature Newcomer Award.   An iba pa sa saiyang mga obra na nakakua nin parangal iyo an Chiisana Kifujin   asin Kiiroi neko .  Kadaklan sa saiyang mga osipon piggagamit an ikos bilang mga karakter o naglaladawan ning mga relasyon kan mga ikos asin mga tawo, o nagkukua nin mga memorya kan mga nakaagi.  An saro pang paorootrong tema iyo an kun paano an maringis na gawe-gawe nin mga tawo nakakaapektar sa buhay nin iba. Sachiko Shibata Schierbeck; Marlene R. Edelstein (1994). Japanese Women Novelists in the 20th Century: 104 Biographies, 1900-1993. Museum Tusculanum Press. pp. 247–249. ISBN 978-87-7289-268-9.

Nagadan si Yoshiyuki sa Tokyo kan ika-4 nin Mayo 2006 huli sa kanser sa thyroid. 

Sarong nobelista an saiyang matuang tugang na lalaki na si Junnosuke, asin aktres man ang saiyang matuang tugang na babayi na si Kazuko.